কেম্পেগৌড়া আন্তৰ্জাতিক বিমানবন্দর

কেম্পেগৌড়া আন্তৰ্জাতিক বিমানবন্দর () (আইএটিএ: বিওএল, আইসিএও: ভিওবিএল) ভারতের কর্ণাটক রাজ্যের রাজধানী বেঙ্গালুরু শহরের একটি আন্তর্জাতিক বিমানবন্দর। এটি ২০০৮ সালের মে মাসে চালু হয়৷ বিমানবন্দর থেকে শহরে যাতায়াতের জন্য সরকারি শীততাপ নিয়ন্ত্রিত বাস ও ট্যাক্সি আছে৷

বিমানবন্দরটি ৪,০০০ একর (১,৬০০ হেক্টর) জমিতে বিস্তৃত, এটি দেওয়ানহল্লী গ্রামে নিকটবর্তী বেঙ্গালুরু শহরটির ৪০ কিলোমিটার (২৫ মাইল) উত্তর দিকে অবস্থিত। এটি একটি সরকারি-বেসরকারি অংশিদারীত্ব এবং ব্যাঙ্গালোর আন্তর্জাতিক বিমানবন্দর লিমিটেড (বিআইএএল) দ্বারা পরিচালিত এবং বিআইএএল- এর মালিকানাধীন। ২০০৮ সালের মে মাসে  হ্যাল বিমানবন্দরের বর্ধিত যাত্রী পরিবহনের বিকল্প হিসেবে শহরটির মূল প্রাথমিক বাণিজ্যিক বিমানবন্দরটি খোলা হয়। বেঙ্গালুরু শহরের প্রতিষ্ঠাতা কেম্পে গৌড়া'র নামে বিমানবন্দরের নামকরণ করা হয়। কেম্পেগৌড়া আন্তর্জাতিক বিমানবন্দরটি কর্ণাটক রাজ্যের প্রথম সম্পূর্ণ সৌরবিদ্যুৎ চালিত বিমানবন্দর এবং এই ব্যবস্থাটি ক্লিনম্যাক্স সোলার দ্বারা তৈরি।

কেম্পেগৌড়া বিমানবন্দর  যাত্রী পরিবহনের হিসাবে দেশের তৃতীয় বৃহত্তম বিমানবন্দর, দিল্লি, মুম্বাই বিমানবন্দরের পরেই এবং  এশিয়ার ৩২ তম ব্যস্ত বিমানবন্দর। ২০১৭ সালে বিমানবন্দরটি ২৫.০৪ মিলিয়ন যাত্রী পরিবহন করেছে এবং প্রতিদিন বিমানবন্দরটি গড়ে ৬০০ টি উড়ান পরিচালনা করে। বিমানবন্দরটি প্রায় ৩,১৪,০৬০ টন (৩৪৬,১৯০ টন টন) পণ্য পরিবহন করেছে।

বিমানবন্দরটি একটি মাত্র রানওয়ে এবং যাত্রী টার্মিনাল দ্বারা গঠিত, যা উভয় ঘরোয়া এবং আন্তর্জাতিক উড়ান পরিচালনা করে। দ্বিতীয় রানওয়ে নির্মাণ করা হচ্ছে এবং ২০১৯ সালের সেপ্টেম্বর মাসের মধ্যে দ্বিতীয় রানওয়ে চালু করা হবে বলে আশা করা হচ্ছে এবং দ্বিতীয় টার্মিনাল নির্মাণ প্রাথমিক পর্যায়ে রয়েছে। উপরন্তু বিমানবন্দরে, একটি পণ্যসম্ভার গ্রাম এবং তিনটি মালবাহী টার্মিনাল আছে। বিমানবন্দরটি এয়ারএশিয়া ভারত, অ্যালায়েন্স এয়ার এবং ইন্ডিগো বিমানসংস্থার জন্য একটি  হাব হিসাবে কাজ করে এবং এয়ার ইন্ডিয়া ও স্পাইসজেট বিমানসংস্থার জন্য বিমানবন্দরটি একটি মনোনিবেশ শহর হিসেবে কাজ করে।

ইতিহাস

পরিকল্পনা (১৯৯১-২০০৪) 
বেঙ্গালুরুর মূল বিমানবন্দরটি ছিল হ্যাল বিমানবন্দর, যা শহরের কেন্দ্র থেকে ১০ কিলোমিটার (৬.২ মাইল) দূরে অবস্থিত। যাইহোক, বেঙ্গালুরু ভারতের সিলিকন উপত্যকায় পরিণত হওয়ার সাথে সাথে শহরে যাত্রীদের চাপ বৃদ্ধি পায়, যা বিমানবন্দরটি সামলাতে অক্ষম হয়। সম্প্রসারণের কোনও জায়গা ছিল না এবং বিমানবন্দর অ্যাপ্রোনটি কেবল ছয়টি বিমান দাঁড়ানর জন্য উপযুক্ত ছিল। ১৯৯১ সালের মার্চ মাসে, ভারতীয় বিমানবন্দর কর্তৃপক্ষের সাবেক চেয়ারম্যান (এনএএআই) এস রামানাথন নতুন বিমানবন্দরের জন্য স্থান নির্বাচন করার জন্য একটি বৈঠক ডাকেন। বৈঠকে সিদ্ধান্ত হয় বেঙ্গালুরুর প্রায় ৪০ কিলোমিটার (২৫ মাইল) দূরে দেবনহল্লি গ্রামে বিমানবন্দর নির্মাণ করার। রাজ্য সরকার বেসরকারী সহায়তায় বিমানবন্দরটি তৈরির জন্য একটি প্রস্তাব দেয়, যা কেন্দ্রীয় সরকার দ্বারা ১৯৯৪ সালে অনুমোদিত হয়।

১৯৯৫ সালের ডিসেম্বরে, টাটা গোষ্ঠী, রায়থিয়ন এবং সিঙ্গাপুর চাঙ্গি বিমানবন্দর সমন্বিত একটি কনসোর্টিয়াম প্রকল্পে অংশগ্রহণের বিষয়ে রাজ্য সরকারের সাথে একটি সমঝোতা স্মারক স্বাক্ষর করে। ১৯৯৯ সালের জুনে, কনসোর্টিয়াম ঘোষণা করে যে সরকারের অনুমোদনের বিলম্বের কারণে এটি প্রকল্প থেকে সরে যাবে। এর মধ্যে বিমানবন্দরের অবস্থান এবং এইচএএল বিমানবন্দরের ভাগ্য সম্পর্কিত বিরোধ অন্তর্ভুক্ত ছিল।

১৯৯৯ সালের মে মাসে, ভারতীয় বিমানবন্দর কর্তৃপক্ষ (এএআই) এবং রাজ্য সরকারের কর্ণাটক রাজ্য শিল্প ও অবকাঠামো উন্নয়ন কর্পোরেশন (কেএসআইআইডিসি) প্রকল্পের প্রকৃতি সম্পর্কিত একটি সমঝোতা স্মারকে স্বাক্ষর করে। এটি এআইএআই এবং কেএসআইআইডিসির ২৬% এবং বেসরকারী সংস্থাগুলির বাকী ৭৪% অংশীদারত্বের সাথে একটি সরকারী-বেসরকারী অংশীদারত্ব। ২০০১ সালের জানুয়ারিতে, রাজ্য সরকার বেঙ্গালুরু আন্তর্জাতিক বিমানবন্দর লিমিটেড'কে (বিআইএএল) একটি বিশেষ উদ্দেশ্য সত্তা হিসাবে তৈরি করে এবং অংশীদারদের অনুসন্ধান শুরু করে। নভেম্বর অবধি, প্রকল্পটি ইউনিক জুরিখ বিমানবন্দর, সিমেন্স প্রজেক্ট ভেনচার এবং লারসেন অ্যান্ড টুব্রোকে আকর্ষণ করে। ২০০২ সালের অক্টোবরে নির্মাণ কাজ শুরু হবে বলে আশা করা হয়। তবে সরকারী বিলম্ব অব্যাহত থাকে। রাজ্য সরকার, কেন্দ্র সরকার এবং বিআইএল-এর মধ্যে ছাড়ের চুক্তিটি ২০০৪ সালের জুলাইয়ে স্বাক্ষরিত হয়। এতে, বিআইএল-এর জন্য হ্যাল বিমানবন্দর বন্ধ করার প্রয়োজন ছিল।

গন্তব্য ও বিমান সংস্থা

মালিকানা  
বিমানবন্দরটির মালিকানা ও পরিচালনা রয়েছে বেঙ্গলুরু আন্তর্জাতিক বিমানবন্দর লিমিটেড (বিআইএএল) নামে একটি পাবলিক লিমিটেড সংস্থা। ভারত সরকার বিআইএল'কে আরও ৩০ বছর অব্যাহত রাখার বিকল্প'সহ ৩০ বছরের জন্য বিমানবন্দর পরিচালনার অধিকার প্রদান করে। সংস্থাটি একটি সরকারী-বেসরকারী সংস্থার উদ্যোগ। বিমানবন্দরটির মালিকার ২৬% সরকারী প্রতিষ্ঠান কর্ণাটক রাজ্য শিল্প ও অবকাঠামো উন্নয়ন কর্পোরেশন (১৩%) ও ভারতীয় বিমানবন্দর কর্তৃপক্ষ (১৩%) এবং ৭৪% বেসরকারী সংস্থা ফেয়ারফ্যাক্স ফিনান্সিয়াল (৫৪%) ও সিমেন্স প্রজেক্ট ভেঞ্চার (২০%) এর অধীনে রয়েছে।

যোগাযোগ ব্যবস্থার

সড়ক
কেম্পেগৌড়া বিমানবন্দরটি বেঙ্গালুরু শহরের সাথে জাতীয় সড়ক ৪৪ দ্বারা যুক্ত। জানুয়ারী ২০১৪ সালে, হিববল এবং বিমানবন্দরে মধ্যে জাতীয় সড়ক ৪৪ এর উপর একটি ছয় লেনের উড়লপুল নির্মাণ সম্পন্ন হয়, যা বিমানবন্দর থেকে শহর ভ্রমণের সময় কমিয়ে দেয়। এছাড়াও দুটি বিকল্প রুট নির্মাণের কাজ চলছে এবং ২০১৭ সালের মার্চ মাসের মধ্যে থানিসন্ড্রের হয়ে এবং অন্যটি হেনুর হয়ে নতুন রুটের নির্মাণ সম্পন্ন হবে। বিমানবন্দরের গাড়ী দাড়ানোর স্থানে একই সঙ্গে ২,০০০ যানবাহন ধারণ করে পারে। বিমানবন্দরটি থেকে বেশ কয়েকটি ট্যাক্সি এবং ভাড়া গাড়ি বিভিন্ন কোম্পানি দ্বারা পরিচালিত হয়। উপরন্তু, রাউন্ড-শেয়ারিং কোম্পানি ওলা ও উবারের টার্মিনালের বাইরে তাদের নিজস্ব পিক আপ অঞ্চল তৈরি করেছে।

রেল 
বেঙ্গালুরুর শহর ও বিমানবন্দরের মধ্যে  নম্ম মেট্রো সংযোগ এবং বিমানবন্দরে দুটি স্টেশন নিয়ে পরিকল্পনা করা হয়েছে। এই সংযোগ গট্টিগ্রের-নাগাওয়ার লাইনের একটি সম্প্রসারণের দ্বারা হবে।   একটি উচ্চ গতির রেল লিংক পূর্বে বিবেচিত ছিল এবং কেন্দ্র সরকার থেকে অনুমোদন প্রাপ্তির জন্যই অপেক্ষায় ছিল।  যাইহোক, উচ্চ খরচ এবং লাইন বরাবর স্টপের অভাবের কারণে এই প্রকল্পটি বাতিল হয়ে যায়।

তথ্যসূত্র

বহিঃসংযোগ

বেঙ্গালুরু
ভারতের বিমানবন্দর
কর্ণাটকের বিমানবন্দর‎
২০০৮-এ ভারতে প্রতিষ্ঠিত
২০০৮-এ প্রতিষ্ঠিত বিমানবন্দর